Randene
Randene ir ciems Augšdaugavas novada Kalkūnes pagastā. Izvietojusies pagasta austrumu daļā starp autoceļu A13 un Kalkūnu ciemu 5 km no novada centra Daugavpils un 235 km no Rīgas. Ciems aptver plašu teritoriju no šosejas A13 līdz Kalkūniem austrumos un Papušinai dienvidos, kas apbūvēta tikai pa tās perimetru — Zemnieku, Dārza un Strādnieku ielas, kas vēsturiski veidojušās kā atsevišķi ciemati — Udarņiks-1, Udarņiks-2 un Udarņiks-3. Randenē atrodas pamatskola, bērnudārzs, Kalkūnes pasta nodaļa, veikals.